แด็นเซิล ดัมฟรีส

แด็นเซิล ยึสตึส มอร์ริส ดัมฟรีส (; เกิด 18 เมษายน ค.ศ. 1996) เป็นนักฟุตบอลชาวดัตช์ ปัจจุบันเล่นในตำแหน่งแบ็กขวาให้แก่อินเตอร์มิลาน และทีมชาติเนเธอร์แลนด์

สโมสรอาชีพ 
ดัมฟรีสย้ายจากสโมสรสมัครเล่นบาเรินแดร็คต์ไปยังสปาร์ตาโรตเตอร์ดัมใน ค.ศ. 2014 และได้ลงเล่นระดับอาชีพครั้งแรกเมื่อวันที่ 20 กุมภาพันธ์ ค.ศ. 2015 ในนัดที่พบกับเอ็มเมิน เขามีส่วนช่วยให้สปาร์ตาเลื่อนชั้นสู่เอเรอดีวีซีได้ใน ค.ศ. 2016 เขายังได้รับรางวัลผู้เล่นพรสวรรค์ยอดเยี่ยมของเอร์สเตอดีวีซีในปีเดียวกัน

ฤดูร้อนปี 2017 เขาย้ายไปเฮเรินเฟนเพื่อแทนที่สเตฟาโน มาร์โซที่ย้ายไปเล่นในเบลเยียม

เดือนมิถุนายน ค.ศ. 2018 ดัมฟรีสเซ็นสัญญา 5 ปีกับเปเอสเฟ ไอนด์โฮเฟิน เขาย้ายมาเพื่อแทนที่โจชัว เบรเนต และซานเตียโก อาเรียส

ทีมชาติ 
ในตอนที่ยังเล่นให้กับสโมสรบาเรินแดร็คต์ ดัมฟรีสถูกเรียกติดทีมชาติอารูบาและได้ลงเล่นครั้งแรกในเดือนมีนาคม ค.ศ. 2014 ในนัดที่พบกับทีมชาติกวม เขาทำประตูได้ในนัดที่พบกับกวมอีกครั้งในอีกไม่กี่วันถัดมา

โรนัลด์ กุมัน เรียกดัมฟรีสติดทีมชาติเนเธอร์แลนด์ครั้งแรกในเดือนตุลาคม ค.ศ. 2018 เขาลงเล่นให้กับทีมชาติครั้งแรกในนัดที่พบกับเยอรมนีเมื่อวันที่ 13 ตุลาคมปีเดียวกัน

วันที่ 13 มิถุนายน ค.ศ. 2021 ดัมฟรีสทำประตูแรกในนามทีมชาติเนเธอร์แลนด์ เป็นประตูชัยช่วยให้ทีมเอาชนะยูเครนไปได้ 3–2 ในฟุตบอลชิงแชมป์แห่งชาติยุโรป 2020

เกียรติประวัติ 
สปาร์ตาโรตเตอร์ดัม
 เอร์สเตอดีวีซี: 2015–16

รางวัลส่วนตัว
 ทีมยอดเยี่ยมแห่งปีของเอเรอดีวีซี: 2018–19

อ้างอิง

แหล่งข้อมูลอื่น 
 
 Voetbal International profile 
 Netherlands profile at Ons Oranje

บุคคลจากรอตเทอร์ดาม
ชาวดัตช์เชื้อสายอารูบา
ชาวดัตช์เชื้อสายซูรินาม
กองหลังฟุตบอล
นักฟุตบอลชาวดัตช์
นักฟุตบอลทีมชาติเนเธอร์แลนด์
ผู้เล่นเปเอสเฟ ไอนด์โฮเฟิน
ผู้เล่นสโมสรฟุตบอลอินแตร์นาซีโอนาเลมีลาโน
ผู้เล่นในเอเรอดีวีซี
ผู้เล่นในเอร์สเตอดีวีซี
ผู้เล่นในเซเรียอา
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022